Batu Gajah, Perak

**Batu Gajah, Perak** merupakan sebuah bandar di negeri Negeri Perak. Bandar Batu Gajah terletak berhampiran dengan bandaraya Ipoh, Tanjung Tualang, Tronoh, Keledang, Pusing, Simpang Pulai dan lain-lain.

Batu Gajah terletak kira-kira 24 km dari Ipoh dan terletak di dalam mukim Sungai Terap di dalam daerah Kinta. Di sini juga terdapat Kawasan Perusahaan Bemban. 

Kedudukannya dalam peta ialah pada latitud 4.4666667 Utara dan longitud 101.05 Timur. Batu Gajah terletak pada ketinggian 144 meter dari aras laut. Ia terletak di tebing Sungai Kinta dan menghilir sedikit dari kuala Sungai Raya. Batu Gajah bermula sebagai sekelompok perkampungan kecil di dalam mukim Sungai Terap yang dibangunkan di bawah kepimpinan penghulu yang digelar Sri Amar Diraja semenjak awal kurun ke-19.

Pada asalnya, petempatan di Batu Gajah dicatatkan bermula di sebuah kampung yang dikenali sebagai Kampung Sungai Terap.

Sultan Perak yang ke-34, iaitu Sultan Azlan Muhibbuddin Shah ibni Almarhum Sultan Yussuff Izzuddin Shah, telah dilahirkan di Batu Gajah serta bersekolah di Sekolah Sultan Yussuff, Batu Gajah.

## Sejarah
Kampung Sungai Terap diasaskan oleh Toh Panjang Bongkok. Oleh kerana ia adalah kampung pertama di kawasan Batu Gajah yang mempunyai masjid, ia menjadi kampung utama dan nama mukim Sungai Terap diambil sempena nama kampung tersebut. Semasa pemerintahan Sultan Abdul Malik Mansur Shah (1806-1825), Dato' Panglima Kinta mengurniakan Toh Panjang 2 . Bongkok gelaran Sri Amar Diraja dan seterusnya hak untuk memungut cukai di Sungai Kinta. Sri Amar Diraja adalah gelaran diberikan bermula semenjak dari Tun Saban, namun semenjak dari kurun ke-19 ia adalah salah satu gelaran dari enam belas pembesar-pembesar negeri Perak.

Selepas Toh Panjang Bongkok, pembesar di Batu Gajah diteruskan oleh Toh Amar Diraja Pandak 'Akal (meninggal pada 1859) dan kemudiannya diteruskan pula oleh Toh Amar Diraja Naam. Berkemungkinan, catatan sejarah terawal diperolehi melalui catatan diari J.W.W. Birch yang memudiki Sungai Kinta pada 30 April 1875.

:*kami tiba di Batugaja di tebing sebelah kiri sungai, sebuah kampung yang luas dan indah dengan tanahnya yang elok. Terdapat di antara 30 hingga 40 buah rumah dan sebuah kilang peleburan timah yang besar. Timah dikerjakan berdekatan sini pada sebelum ini, tetapi kini ianya semakin menganjak ke hulu dan semakin ke dalam. Ramai orang yang kebanyakannya orang awam turun ke sungai menaiki bot untuk pergi ke hulu sungai.*

Birch, yang belayar ke mudik, ada menyatakan tentang tempat-tempat seperti Ayer Mati dan Batu Gajah di sebelah kiri, dan juga Sungai Terap dengan lebih kurang 30 buah rumah di sebelah kanan. Ke hulu lagi di sebelah kanan terdapat Sayung dan Lambung Kuda di mana di situlah Sri Amar Diraja mengumpul ufti pada timah yang diangkut melalui sungai. Selepas melepasi Sungai Jerneh, Birch sampai ke Pengkalan Kaca, tempat tinggal Sri Amar Diraja.

## Kampung, taman dan ladang
* Taman Bersatu , 31000 Batu Gajah
* Bandar Tasek Idaman, 31000 Batu Gajah
* Changkat Larang, 31000 Batu Gajah
* Jalan Pandak Akhat, 31000 Batu Gajah
* Kampung Air Mati, 31000 Batu Gajah
* Kampung Pisang, 31000 Batu Gajah
* Kampung Baru Chenderong, 31000 Batu Gajah
* Kampung Baru Kinta Valley, 31000 Batu Gajah
* Kampung Pasir Baru Sungai Terap, 31000 Batu Gajah
* Kampung Seri Jaya 1, 31000 Batu Gajah
* Kampung Seri Jaya 2, 31000 Batu Gajah
* Kampung Sungai Terap, 31000 Batu Gajah
* Kampung Baru M.T.D, 31000 Batu Gajah
* Kampung Tasek Permai, 31000 Batu Gajah
* Kampung Tersusun Sri Rahmat, 31000 Batu Gajah
* Kampung Tersusun Sentang, 31000 Batu Gajah
* Kampung Sri Mariah, 31000 Batu Gajah
* Taman Bandar Tasek Idaman, 31000 Batu Gajah
* Taman Lembah Permai, 31000 Batu Gajah
* Taman Bemban Raya, 31000 Batu Gajah
* Taman Melor, 31000 Batu Gajah
* Taman Mewah, 31000 Batu Gajah
* Taman Orkid, 31000 Batu Gajah
* Taman Seri Wangsa, 31000 Batu Gajah
* Taman Pinggiran Saujana, 31000 Batu Gajah
* Taman Saujana, 31000 Batu Gajah
* Taman Batu Gajah Perdana, 31000 Batu Gajah
* Gopeng Estate, Batu Gajah
* Kampung Paya Mat Insun, 31000 Batu Gajah
* Kampung Redang Sawa, 3100 Batu Gajah
* Kampung Ara Payung, 31000 Batu Gajah
* Taman Changkat Jaya, 31000 Batu Gajah
* Taman Puncak Anggerik, 31000 Batu Gajah
* Taman Mutiara, 31000 Batu Gajah
* Kuarter KTMB,Kampung Pisang 31000 Batu Gajah
* Taman Bemban Setia,31000 Batu Gajah
*Taman Desa Sentral, 31000 Batu Gajah

## Pendidikan
* Tadika Islam Perak Batu Gajah
* Tadika Pelangi, Batu Gajah
* Tadika Islam Perak, Jalan Besar, 31000 Batu Gajah
* SK ST. Bernadette's Convent, Batu Gajah
* SMK ST. Bernadette's Convent, Batu Gajah
* SK Sultan Yussuf, Batu Gajah
* Sekolah Menengah Kebangsaan Sultan Yussuf
* SK Toh Indera Wangsa Ahmad, Batu Gajah
* SMK Toh Indera Wangsa Ahmad, Batu Gajah
* SJK (C) Yuk Kwan, Batu Gajah
* SMJK (C) Yuk Kwan, Batu Gajah
* SK Seri Jaya, Batu Gajah
* SK Tanjung Tualang, Batu Gajah
* SK Bakap, Batu Gajah
* SJK (C) Bemban, Batu Gajah
* SJK (C) Thung Hon, Chenderong, Batu Gajah
* SJK (T) Changkat, Batu Gajah
* SJK (T) Kinta Valley, Batu Gajah
* SMK Pusing, Batu Gajah

## Rumah ibadat
* Madrasah Nurul Huda, Taman Mewah,31000 Batu Gajah
* Madrasatul Ehsaniah Kampung Pisang, 31000 Batu Gajah
* Masjid al-hidayah Kampung Seri Jaya, Jalan Gopeng 31000 Batu Gajah
* Masjid Al-Hidayah Kampung Seri Kulim, 31000 Batu Gajah
* Masjid al-khairiah Kampung Sungai Terap 31000 Batu Gajah
* Masjid Daerah Kinta 31000 Batu Gajah
* Masjid Al-Hidayah Kampung Batu 8, Jalan Tanjung Tualang, 31000 Batu Gajah
* Kuil Sri Muthu Mariamman Batu Gajah , Jalan Haji Mohamed, 31000 Batu Gajah
* Kuil Sri Maha Mariamman, Batu 3, Istana Kellie

## Kemudahan asas
* Hotel Sunshine Batu Gajah
* Hospital Batu Gajah
* Tenaga Nasional Bhd
* Pejabat Pos Bandar Baru Batu Gajah
* Pejabat Pendaftaran Negara, Batu Gajah
* Stesen Keretapi Batu Gajah
* Telekom Malaysia Bhd Batu Gajah
* Lembaga Air Perak Batu Gajah
* Batu Gajah Sentral (Sedang Dibina)

## Rekreasi dan tempat pelancongan
* Clear Water Sanctuary Golf Resort
* Istana Kellie
* Taman Tasik SM Noor (telah ditutup)
* Taman Alam Kinta
* Arena Square Batu Gajah
* Galeri Rumah Lat
* Kuil Sri Maha Mariamman, Batu 3, Istana Kellie

## Bank
* Hong Leong Bank Bhd
* CIMB Bank Bhd
* Maybank
* Bank Simpanan Nasional
* Am Finance

## Perusahaan
* Majuperak Properties Sdn Bhd
* Stesen Minyak Petronas
* Pertubuhan Peladang Kaw Kinta Selatan
* Persatuan Mencegah Dadah Malaysia (Pemadam) Negeri Perak
* Pernas Charter Management Sdn Bhd
* Kicap Syarikat Zamani Hj Tamin Sdn Bhd

## Tokoh kelahiran Batu Gajah
* Amy Mastura binti Suhaimi, penyanyi dan pelakon.

## Rujukan